CELEX: E2012C0265
Language: bg
Date: 2012-07-05 00:00:00
Title: Решение на Надзорния орган на ЕАСТ № 265/12/COL от 5 юли 2012 година за одобряване на плана за интервенция по отношение на вписаните екзотични болести по водните животни, представен от Норвегия

8.11.2012   
            
            
               BG
            
            
               Официален вестник на Европейския съюз
            
            
               C 340/4
            
         РЕШЕНИЕ НА НАДЗОРНИЯ ОРГАН НА ЕАСТ
   № 265/12/COL
   от 5 юли 2012 година
   за одобряване на плана за интервенция по отношение на вписаните екзотични болести по водните животни, представен от Норвегия
   2012/C 340/03
   НАДЗОРНИЯТ ОРГАН НА ЕАСТ,
   като взе предвид акта, посочен в глава I, част 3.1, точка 8а от приложение I към Споразумението за ЕИП,
   Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), с всички поправки и изменения,
   като взе предвид Решение на Колегията № 259/12/COL, с което компетентният член на Колегията се оправомощава да приеме настоящото решение,
   като има предвид, че:
   В съответствие с член 47, параграф 1 от Директива 2006/88/ЕО Норвегия изготви план за интервенция по отношение на вписаните екзотични болести по водните животни.
   На 30 юни 2011 г. Норвегия представи плана за интервенция за одобрение от страна на Органа съгласно изискването на член 47, параграф 4 от Директива 2006/88/ЕО.
   В тясно сътрудничество с Европейската комисия Органът разгледа плана за интервенция по отношение на вписаните екзотични болести по водните животни.
   Освен това през април 2012 г. Органът проведе мисия в Норвегия относно плановете за интервенция.
   Прегледът, извършен от Органа, и проверките, извършени по време на мисията в Норвегия, показват, че планът за интервенция, представен от Норвегия, отговаря на изискванията на член 47 от Директива 2006/88/ЕО и приложение VII към същата директива.
   Със свое Решение № 259/12/COL Органът отнесе въпроса към Ветеринарния комитет на ЕАСТ, подпомагащ Надзорния орган на ЕАСТ. Комитетът одобри единодушно предложението, представено от Органа. Следователно предвидените в настоящото решение мерки са в съответствие с единодушното становище на Ветеринарния комитет на ЕАСТ, подпомагащ Надзорния орган на ЕАСТ, и окончателният текст на мерките остава непроменен.
   Ето защо е уместно да се одобри планът за интервенция по отношение на вписаните екзотични болести по водните животни, представен от Норвегия,
   ПРИЕ НАСТОЯЩОТО РЕШЕНИЕ:
   Член 1
   С настоящото планът за интервенция по отношение на вписаните екзотични болести по водните животни, представен от Норвегия, се одобрява.
   Член 2
   Настоящото решение влиза в сила на 5 юли 2012 г.
   Член 3
   Адресат на настоящото решение е Норвегия.
   Член 4
   За автентичен се счита текстът на настоящото решение на английски език.
   
      Съставено в Брюксел на 5 юли 2012 година.
      
         
            За Надзорния орган на ЕАСТ
         
         Sverrir Haukur GUNNLAUGSSON
         
            Член на колегията
         
         Florence SIMONETTI
         
            Изпълняващ длъжността директор
         
      
   
   
      (1)  ОВ L 328, 24.11.2006 г., стр. 14, притурка за ЕИП № 32, 17.6.2010 г., стр. 1 на исландски език и притурка за ЕИП № 35, 23.6.2011 г., стр. 44 на норвежки език.